o
Kiitos, että saimme tilaisuuden tulla tänne.
Kiitos Martille, Mirjalle ja koko TV7-kanavalle.
Emme tulleet tänne sattumalta.
Tämähän on Pyhän Hengen ilta, ja Pyhä Henki on johtanut meidät
kaikki tänne tänään.
Alkuvuodesta vaimolleni tapahtui jotain,
joka sai tänne suunnitellun vierailumme näyttämään
liki mahdottomalta.
Kiitos Herralle, että kaikki toimii yhdessä niiden parhaaksi,
jotka Herraa rakastavat.
Vuoden alussa olin pitämässä kokouksia Intiassa, enkä tiennyt,
mitä vaimolleni Soinnulle oli tapahtunut.
Hän joutui jäämään tänne 10-11 päiväksi.
Vastoinkäymisillä on kuitenkin tarkoituksensa.
Emme ehkä tykkää koettelemuksista ja vainoista,
mutta ne hyödyttävät meitä ja auttavat meitä kasvamaan uskossa
ja tulemaan lähemmäksi Herraa.
Bombeissa ollessani rukoilin vaimoni tervehtymisen puolesta.
Rukoilin, että hän pystyisi matkustamaan.
Minulla on tapana mennä suoraan Jumalan sanaan.
Aion kertoa teille myös hieman todistuksestani.
Toivon ja rukoilen, että Jumala puhuu teille minun ääneni kautta.
Jumala puhuu teille henkilökohtaisesti.
Pahoittelen sitä, etten voi puhua teille suomeksi.
Toivottavasti ymmärrätte englanninkielistä puhettani.
Johanneksen evankeliumin 14. luvussa Jeesus sanoo:
"Älköön teidän sydämenne olko murheellinen. Uskokaa Jumalaan,
ja uskokaa minuun.
Minun Isäni kodissa on monta asuinsijaa. Jos ei niin olisi,
sanoisinko minä teille, että minä menen valmistamaan teille sijaa?
Ja vaikka minä menen valmistamaan teille sijaa, tulen minä takaisin
ja otan teidät tyköni, että tekin olisitte siellä, missä minä olen."
Tuomas sanoi hänelle: "Herra, me emme tiedä, mihin sinä menet;
kuinka sitten tietäisimme tien?"
Jeesus sanoi hänelle: "Minä olen tie ja totuus ja elämä;
ei kukaan tule Isän tykö muutoin kuin minun kauttani."
Herra, pyydän, että puhut sydämillemme.
Sinun sanasi on totuus. Anna totuutesi upota syvälle sydämiimme
ja vapauttaa meidät. Jeesuksen nimessä, aamen.
En ole aina kulkenut tuolla tiellä, josta teille nyt kerron.
Synnyin Intiassa erään gurun perheeseen.
En ole varma tiedättekö, mitä gurut ovat.
He ovat hinduismin eri lahkojen johtajia.
Esi-isäni ovat kaikki olleet guruja 500 viime vuoden ajan.
Jumala, jota palvelimme, antoi meille tämän valta-aseman.
Gurun valta-asema siirtyy isältä pojalle.
Sitä ei voi ostaa eikä saavuttaa millään muulla keinolla.
Intiassa on nykyään tuhansia itseoppineita guruja.
He matkustelevat ympäri maailmaa ja ovat varmasti käyneet
myös Suomessa.
Minun perheeni asema kuitenkin oli vuosisatoja vanha.
14-vuotiaana minusta tuli guru, koska isäni oli jo kuollut.
Sain harteilleni gurun tehtävän.
1960-luvulla meillä oli 60 000 seuraajaa ympäri Intiaa.
Heitä voisi kutsua jopa opetuslapsiksi.
Heitä oli pääasiassa Intian pohjoisosissa.
Kun koulusta oli lomaa, minun oli vierailtava seuraajiemme luona.
Minut nähtiin isähahmona.
Meitä kunnioitettiin, palvottiin ja pelättiin.
Olimme ikään kuin Jumalan ja ihmisen välikappaleita.
Koska ihmiset eivät saaneet yhteyttä Jumalaan,
he käyttivät guruja ja kohdistivat kaiken palvonnan heihin.
He myös huolehtivat kaikista tarpeistamme,
liittyivät ne sitten rahaan, ruokaan tai vaatteisiin.
Monet seuraajistamme olivat kauppiaita tai maanviljelijöitä.
Jotkut seuraajistamme olivat toimistotyöläisiä tai johtajia.
Heihin kuului ihmisiä jokaisesta yhteiskuntaluokasta.
Meidän ei ikinä tarvinnut tehdä työtä, koska seuraajamme toivat
meille elannon.
Luulin olevani oikealla tiellä, olinhan jo aika korkeassa asemassa,
Jumalan ja ihmisten välimaastossa.
Nykyäänkin on monia ihmisiä, jotka luulevat olevansa oikealla tiellä.
Kerron teille tarinan.
Iäkäs mies lähti ajamaan moottoritietä pitkin.
Moottoritietä voi ajaa vain yhteen suuntaan,
koska eri suuntiin menevät ajoradat on erotettu toisistaan.
Hän joutui vahingossa väärälle ajoradalle.
Hän päätti soittaa vaimolleen. Tämä kertoi kuulleensa radiossa
idiootista, joka ajaa moottoritiellä väärään suuntaan.
Mies vastasi vaimolleen, ettei ollut nähnyt vain yhtä idioottia,
vaan heitä oli satoja.
Hän luuli olevansa oikealla tiellä,
vaikka olikin ajamassa väärään suuntaan.
Me saatamme joskus luulla samoin.
Sinullakin saattaa olla hyvin uskonnollinen tausta.
Ehkä käyt kirkossa, temppelissä tai moskeijassa.
Olet saattanut käydä pyhiinvaelluksella.
Luulet olevasi oikealla tiellä, koska et murhaa ketään,
etkä varastele suuria rahasummia.
Elämäsi on kunnossa.
Silti, eivät kaikki ole väärässä.
Eivät kaikki Jeesukseen uskovat ole väärässä.
Ne, jotka ovat Jumalan Hengestä syntyneet, ovat Jumalan lapsia.
Jeesus itse sanoi, että niille, jotka uskoivat häneen,
hän antoi voiman tulla Jumalan lapsiksi.
Näin siis Johannes kirjoittaa Jeesuksesta.
Eivät kaikki uudestisyntyneet kristityt voi olla väärässä.
Heitä kutsutaan helluntailaisiksi tai evankelisiksi kristityiksi.
Jumalan valtakunnassa nimikkeillä ei ole mitään merkitystä.
Tärkeintä on suhde Jeesukseen.
Suhteemme Jeesukseen on se asia, jolla on merkitystä
jumalasuhteessamme.
Monet luulevat kulkevansa taivasta kohden.
Kerran Billy Graham käveli erääseen kylään.
Hänen piti löytää postitoimisto, joten hän pyysi erään pojan apua.
Hän oli eksyksissä.
Poika kertoi hänelle, missä postitoimisto sijaitsi.
Sitten Billy Graham pyysi pojan illalla pidettävään kokoukseen
ja lupasi kertoa tälle, miten päästä taivaaseen.
Poika sanoi, ettei taida tulla, kun eihän mies tiennyt edes
postitoimiston sijaintia.
Usein me työnnämme kristittyjä luotamme,
vaikka he vain tahtoisivat kertoa meille taivaasta ja siitä,
kuinka löytää henkilökohtainen suhde Jeesukseen Kristukseen.
Saatamme kuitata heidät hulluiksi.
"Mitä sinä yrität sanoa? Olenhan minä kasvanut kristityssä kodissa."
"Käynhän minä kirkossa jouluna ja pääsiäisenä."
Saatamme torjua ihmisiä vain sanomalla,
ettemme ole tehneet mitään väärin.
Raamattu kuitenkin sanoo, ettei taivaaseen pääse
hyvien tekojen ansiosta.
Emme pelastu hyvien tekojen, vaan ainoastaan armon kautta.
Armo annetaan vain niille, jotka etsivät häntä ja löytävät hänet.
Haluan kertoa teille jotain tästä tiestä.
Monethan luulevat, että taivaaseen on monta tietä.
Olen kiertänyt ympäri maailmaa ja julistanut ilosanomaa.
Kun tulin uskoon 27 vuotta sitten, Herra käski minua viemään
rakkauden ja parantumisen sanomaa eri kansoille.
Herra alkoi avata ovia, vaikka minä en tiennyt mitään Intian uskovista.
En ollut tuntenut ketään kristittyä, koska olin hindu.
Nykyään käyn Intiassa vuosittain, ja käyn myös Kauko-Idässä.
Käyn Malesiassa, Singaporessa ja Hong Kongissa joka toinen talvi.
En tiennyt mitään noiden maiden kristityistä.
Herra on valmistanut meille tien levittää tätä rakkauden viestiä
ja parantumisen ilosanomaa eri maihin.
Joka vuosi käyn myös Afrikassa.
Heinäkuussa tulen taas käymään Suomessa ja elokuussa
matkustan Afrikkaan.
Vietän vuosittain elokuun ja syyskuun Afrikassa.
Herra, joka on minut armossaan pelastanut,
on sama eilen, tänään ja ikuisesti.
Hän tekee yhä samoja ihmeitä, joita hän teki tuhansia vuosia sitten.
Jotkut epäilevät tätä ja sanovat, että onhan meillä nykyään
lääkäreitä ja sairaaloita.
Lääkärit parantavat.
Olemme kuitenkin nähneet satoja ihmeparantumisia.
Olemme nähneet, kuinka ihmiset vapautuvat pyörätuoleistaan.
Tätä tapahtuu myös länsimaissa, esimerkiksi Norjassa.
Olen nähnyt rampojen kävelevän. Näin tällaista tänä vuonna.
Erään intialaisen naisen jalat olivat murtuneet onnettomuudessa,
eikä hän voinut kunnolla kävellä.
Hän pyysi esirukousta, ja rukoilimme Jeesuksen nimessä.
Hän alkoi kävellä Jeesuksen voimassa ja auktoriteetissä.
Jeesus on yhä sama Jeesus. Hän voi yhä parantaa ja pelastaa.
Hän tuli pelastamaan kadotettuja.
Saatamme olla oikealla tiellä, emmekä silti etene.
Saatamme luulla olevamme oikealla tiellä ja kulkevamme
oikeaan suuntaan.
Englannissa liikenteessä on paljon liikenneympyröitä.
Liikenneympyrästä voi kääntyä siihen suuntaan, mihin haluaa.
Olen nähnyt täälläkin liikenneympyröitä Porissa
ja Seinäjoella.
Helsingissä en ole vielä niitä nähnyt. Täällä on enemmän
risteyksiä ja liikennevaloja.
Liikenneympyrässä voi mennä ympyrää niin pitkään,
kunnes löytää oikean tien.
Monet uskonnolliset ihmiset kaikissa uskonnoissa,
esimerkiksi hindut, muslimit ja turbaanipäiset sikhit,
uskovat pääsevänsä taivaaseen gurujaan seuraamalla.
Monet uskonnolliset ihmiset ovat juuttuneet liikenneympyröihin.
Tiedättekö, että hindut uskovat jälleensyntymisoppiin.
He saattavat kulkea siis ympyrää satoja tuhansia kertoja,
kunnes löytävät tien ulos.
Elämässä on risteyksiä, niin kuin täällä Helsingissä.
Risteyksessä pitää tietää, mihin suuntaan kääntyä.
Eikö olekin näin?
Jos ei osaa päättää, hämmentyy ja aiheuttaa kolarin.
On tiedettävä, kääntyäkö oikealle, vasemmalle vai ajaako suoraan.
Elämän risteykset viittaavat Jeesuksen ristiin.
Meidän on siinä päätettävä, seuraammeko häntä
vai käännymmekö muualle.
Lähdemmekö seuraamaan omia suunnitelmiamme tai tämän
maailman suunnitelmia?
Ystävät, ristin juurella meidän on annettava Jeesuksen astua
sisälle elämäämme.
Anna hänelle koko elämäsi, niin tulet tietämään tien taivaaseen.
Risti osoittaa taivaaseen.
Jos käännyt oikealle tai vasemmalle,
lähdet vain väärään suuntaan.
Englannissa tehdään paljon tietöitä.
Tien varrella on liikennemerkkejä, joissa on nuoli jonnekin suuntaan,
ja sen päällä ruksi. Se tietää, ettei sinne saa kääntyä.
Toiset merkit kieltävät eteenpäin ajamisen.
Mekin saatamme luulla menevämme oikeaan suuntaan,
mutta yhtäkkiä emme voikaan kääntyä vasemmalle.
Ehkä tie on suljettu, eikä sinne saa ollenkaan ajaa.
Silloin joutuu peruuttamaan.
Näin saattaa juuttua ajelemaan ympäriinsä.
Jeesus selitti tämän yksinkertaisella tavalla,
kun Tuomas sanoi, ettei hän tiedä Jeesuksen määränpäätä.
Tuomas oli viettänyt jo lähes 3 vuotta Jeesuksen seurassa.
Ristiinnaulitsemiseen oli vain viikko aikaa.
Tuomas ja muut opetuslapset olivat nähneet Jeesuksen tekemiä ihmeitä
jo kolmen vuoden ajan.
He olivat nähneet rampojen kävelevän ja kuolleiden
nousevan ylös.
Silti he eivät tienneet, minne Jeesus oli menossa.
Sinäkin olet saattanut nähdä ihmeitä TV:ssä.
Olet saattanut nähdä niitä seurakunnassasi.
Olet saattanut saada Jumalalta rukousvastauksia.
Silti tunnet sydämessäsi, ettet tunne oikeaa tietä.
Jatkat etsimistä.
Jeesus ei tullut maailmaan näyttääkseen meille oikean tien.
Saatat yllättyä kuullessasi, ettei hän tullut näyttämään tietä.
Monet uskonnolliset johtajat ovat yrittäneet näyttää meille tien.
Kiinalainen filosofi Kungfutse sanoi tuntevansa oikean tien.
Hinduismin Krishna-jumala lupasi näyttää oikean tien
hindujen pyhästä kirjasta.
Muhammed sanoi tuntevansa oikean tien profeetan.
Ainoastaan Jeesus sanoi olevansa se tie.
Hän ei näytä meille tietä taivaaseen, vaan on itse se tie.
Risti on tyhjä, mutta se osoittaa taivaaseen.
Jos luovut elämästäsi ja asetut Jeesuksen Herrauden alle,
pelastut varmasti.
Raamattu lupaa, että ne, jotka suullaan tunnustavat
ja sydämellään uskovat, pelastuvat.
Ilosanoma on niin yksinkertainen.
Sen takia filosofeilla ja korkeakouluja käyneillä on
vaikeuksia hyväksyä sitä.
Ei ole kyse uskonnosta, vaan henkilökohtaisesta suhteesta.
Uskonto aiheuttaa sen, että pää alkaa paisua.
Kirjoja on luettava paljon. Se voi täyttää koko ihmisen.
Olin itse tuossa tilanteessa. Tiesin paljon hindulaisuudesta.
Olin saarnannut tuhansille seuraajilleni.
Tiesin kaiken jostain jumalasta.
En kuitenkaan tuntenut oikeaa Jumalaa.
Suhde Jeesukseen on hyvin yksinkertainen.
Hän tahtoo vain sydämesi.
Hän pyytää väsyneitä tulemaan luokseen ja tarjoaa
heille lepoa.
Kuinka suuri lupaus tuo onkaan.
Hän antaa meille pelastuksen ja parantaa ruumiimme ilmaiseksi.
Olet saattanut tuhlata tuhansia euroja lääkäreiden palkkioihin.
Jeesus voi parantaa ruumiisi ja eheyttää sinut.
Tapasin erään malesialaisen naisen vuonna 2000.
Hän oli noin 80-vuotias hindu.
Hänellä oli päässään golfpallon kokoinen aivokasvain.
Rukoilin hänen puolestaan Jeesuksen nimessä.
Minulla ei ole mitään erityisiä mantroja, joita käytän.
Rukoilen vain parantumista Jeesuksen nimessä.
Rukoilin tämän naisen puolesta ja jatkoin kokouskiertuettani.
Kun palasin Malesiaan seuraavana vuonna, kuulin uudesta huhusta.
Minulle kerrottiin, että tuo nainen oli mennyt aivoleikkaukseen
noin kuukausi rukouksen jälkeen.
Kun leikkaus alkoi, kasvainta ei löytynytkään.
Naisen aivoihin oli aikaisemmin asennettu putki,
jonka tehtävä oli johtaa liika neste pois aivoista,
ja näin vähentää painetta.
Tuo putkikin oli hävinnyt.
Kasvain ja putki olivat molemmat kadonneet.
Tuo nainen oli kysellyt uskovilta, mitä putkelle oli tapahtunut.
Sanoin hänelle, ettei hänen kannata putkesta huolestua.
Kun Jeesus parantaa, hän parantaa täydellisesti.
Ystävät, Jeesus haluaa parantaa meidät, koska hän rakastaa meitä.
Hän ei välitä, mitä uskontokuntaa me edustamme.
Hän rakastaa jakaa rauhaansa ihmisille.
Hän haluaa antaa ihmisille terveyttä.
Hän vie sinut taivaan tielle.
Monet ovat kinastelleet kanssani.
He sanovat, että heillä on kaikkea. He ovat rikkaita.
Suomessakin on monia rikkaita. Moni omistaa useamman asunnon.
On kesämökkejä ja veneitä.
Rikkaat ihmiset eivät tarvitse mitään.
Heistä huolehditaan jo, he sanovat, vaikka eivät uskokaan Jumalaan.
He eivät elä puutteessa.
Ystävät, te ette ehkä elä puutteessa,
mutta eräänä päivänä omaisuutenne katoaa kuin ilmaan.
Ette edes huomaa sitä.
Kolme vuotta sitten alkoi maailmanlaajuinen talouskriisi,
joka romahdutti Englannin pankit.
Ihmiset menettivät rahansa.
Pankit eivät olleet koskaan aiemmin menneet konkurssiin.
Ihmiset menettivät rahansa ja säästönsä.
Olette varmasti kuulleet rikkaasta miehestä nimeltä Rockefeller.
Hän oli 1930-luvun rikkain mies.
Hän omisti öljy-yhtiöitä ja muita firmoja.
Hänellä on oma rakennuksensa ja aukionsa Manhattanilla.
Yhtenä päivänä hänen ystävänsä kysyi häneltä,
mikä tekisi hänet onnelliseksi.
Rockefeller vastasi, että vielä yksi miljoona.
Hän oli jo upporikas.
Hän ei olisi voinut edes käyttää rahojaan loppuun.
Silti hän haaveili vielä miljoonasta.
Kun Rockefeller kuoli, hänen lakimieheltään kysyttiin,
paljonko omaisuutta häneltä jäi.
Ystävä oli kiinnostunut kuulemaan vastauksen dollareissa.
Lakimies vastasi, että häneltä jäi kaikki.
Et saa miljoonia dollareita mukaasi.
Saatat ajatella, ettet mikään Rockefeller olekaan.
Sinulla saattaa kuitenkin olla tuhat euroa.
Saatat ajatella pärjääväsi vielä vähän aikaa ilman Jumalaa.
Ystävät, nuo tuhat euroakin tulevat katoamaan silmänräpäyksessä.
Ne eivät auta sinua, kun kuolet.
Sinun tarvitsee vain saada varmuus sydämeesi siitä,
minne kuoleman jälkeen menet.
Menetko Herran Jeesuksen luo, vai jatkatko ympyrää?
En tahdo lopettaa näin ankeisiin tunnelmiin,
koska liikenneympyrät eivät tuo rauhaa eivätkä ikuisuutta.
Kuoleman hetkellä on liian myöhäistä.
Kun olemme vielä hengissä, voimme uskoa Jeesukseen Kristukseen.
Haluan esittää katsojillemme kutsun.
Kiitän Jumalaa TV7-kanavasta ja muista kanavista,
jotka levittävät kristillistä ilosanomaa.
Tuo ilosanoma tarkoittaa pelastusta Jeesuksessa Kristuksessa,
eikä kenessäkään muussa.
Olemme julistaneet tätä sanomaa myös Norjan televisiossa.
Olemme nauhoittaneet ohjelmia Lontoossakin.
Ystävät, tahdon antaa teille tämän mahdollisuuden arvioida elämäänne,
kuuluittepa te mihin uskontokuntaan tahansa.
Oletko sinä juuttunut liikenneympyrään koko elämäksesi?
Yritätkö sinä löytää oikean tien?
Onko liian myöhäistä, kun kuolet?
Vai käännytkö Jeesuksen Kristuksen puoleen?
Tule Jeesuksen luo, niinkuin vaimoni laulussa sanotaan.
Jeesus odottaa sinua avoimin käsivarsin.
Hän odottaa sinua takaisin luokseen.
Hän on luonut meidät kaikki, sinut ja minut.
Hän haluaa olla kanssamme ikuisesti.
Siksi Jeesus sanoi Johanneksen evankeliumin luvussa 14:
"Ja vaikka minä menen valmistamaan teille sijaa, tulen minä takaisin
ja otan teidät tyköni, että tekin olisitte siellä, missä minä olen."
Haluan antaa teille vielä yhden aiheen ajateltavaksi.
Jeesus tulee takaisin hyvin pian.
Kaikki merkit viittaavat siihen.
Luonnonkatastrofeja ja ihmisten aiheuttamia tuhoja tapahtuu paljon.
Niistä raportoidaan televisiossa ja sanomalehdissä.
Katastrofeja tapahtuu yhä hurjempaa vauhtia.
On maanjäristyksiä ollut ennenkin, muttei ikinä tässä mittakaavassa.
Ajatelkaa tsunameja.
Joskus 1600-luvulla oli yksi tsunami.
Nyt meidän elämämme aikana niitä on ollut jo kaksi.
Eri puolilla maailmaa on sotia, ja lisäksi kuulemme sanomia sodista.
Missään ei ole rauhaa.
Vain rauhan prinssi voi tuoda rauhan tähän maailmaan.
Rauhan prinssi on nimeltään Jeesus.
Hän on Herrani ja pelastajani.
Haluaisin tarjota sinulle mahdollisuuden ottaa hänet
vastaan Herranasi ja vapahtajanasi.
Rukoile tämä rukous, joka muutti elämäni.
Sulkekaa silmänne.
Herra Jeesus, olen tehnyt monia vääriä tekoja
ja kulkenut monia vääriä teitä.
Herra, anna anteeksi syntini, väärät tekoni ja väärät ajatukseni.
Uskon, että kuolit ristillä edestäni.
Otit syntini päällesi.
Tulit vapauttamaan minut menneisyydestäni.
Herra Jeesus, tule elämääni. Tule Herrakseni ja vapahtajakseni.
Auta minua seuraamaan sinua koko lopun elämäni.
Rukoilen tätä Jeesuksen nimessä, aamen.
Jos rukoilit tämän rukouksen, olet nyt syntynyt uudelleen
Jumalan Hengestä.
Jeesus sanoi, että meidän on synnyttävä Jumalan Hengestä.
Aamen. Suuret kiitokset teille.
Jumala teitä siunatkoon, ja hänen rauhansa teitä ympäröiköön aina.
Jeesuksen nimessä, aamen.
Tulkaa luo Jeesuksen, te särkyneet sydämet
Joilla on pelkoja taakkanaan
Tulkaa luo Jeesuksen, te oman tienne kulkijat
Paimen tuloanne odottaa
Tulkaa luo Jeesuksen, Luo Kunnian Kuninkaan
Edestänne antoi henkensä
Tulkaa luo Jeesuksen, kutsuu Raamattu
Olkaa viisaita, te valitut
Tulkaa luo Jeesuksen, te heikot
Teidän ei tarvitse enää puurtaa
Tulkaa luo Jeesuksen, hän tekee loput
Hänen Henkensä teitä hoitaa
Tulkaa luo Jeesuksen, tuokaa sokeutenne
Hän voidetta silmiinne laittaa
Tulkaa luo Jeesuksen, hänen suuruutensa kautta
Pian saatte syyn tietää
Tulkaa luo Jeesuksen, hänen kutsuunsa vastatkaa
Kuningas sydämen ovea kolkuttaa
Tulkaa luo Jeesuksen, te kompastelevaiset
Hänen hyvyyttään taas maistakaa
Tulkaa luo Jeesuksen, ovi auki on
Hän teitä Golgatalla odottaa
Tulkaa luo Jeesuksen, rakkaus vastaanottakaa
Hän teidät taivaisiin nostaa
Tulkaa luo Jeesuksen, hänen kuiskauksensa kuulkaa
Hän kutsuu harhailevia lampaitaan
Tulkaa luo Jeesuksen, nöyrtyen häntä kumartakaa
Hän parastanne haluaa, hän parhain on
Tulkaa luo Jeesuksen, hänen verensä vuotaa
Hänen leponsa vastaanottakaa
Tulkaa luo Jeesuksen, tunnustakaa tekonne
Taivaan rauha vastaanottakaa
Tulkaa luo Jeesuksen, kun myrskyää
Hänen siipensä alla on suojaisaa
Tulkaa luo Jeesuksen, kun teitä syytetään
Kun sydämenne ei löydä laulun iloa
Tulkaa luo Jeesuksen, hänen ristinsä rohkaisee
Hänen syleilyynsä antautukaa
Tulkaa luo Jeesuksen, epäonnistumiset tunnustaen
Hänen täyteydessään levätkää
Tulkaa luo Jeesuksen, hän on suuri
Taivaan salaisuudet hänen ovat
Tulkaa luo Jeesuksen, totuudessa ja hiljaisuudessa
Häntä iloiten kirkastakaa
Tulkaa luo Jeesuksen, tämä maailma jättäkää
Katseenne ristissään pitäkää
Tulkaa luo Jeesuksen, häntä kunnioittakaa
Saatte hänen lähteessään uudistua
Pysykää Jeesuksessa, mutkaisella tiellä
Kunnes pääsette luvattuun maahan
Pysykää Jeesuksessa, sotienkin melskeessä
Pitäkää jalkanne kalliolla, ei juoksuhiekalla
Kun Isä kutsuu sinua, saavut Jeesuksen kanssa
Nimesi kirjoitetaan hänen käteensä
Häntä saamme katsella, ei kyyneliä enää olekaan
Rististä kiinni pitäkää, halki keskiyön maan
Suomennos: Hanna Tischer